On kolm "mõttega meest" ning igal ühel on oma elumõte, mille järgi nad üritavad ka elada - liistudest laastude tegemine, mineviku valgendamine ja alfabeedi söömine. Ühtlasi on meestel põhimõte, et üksteisega nad ei võistle ega konkureeri, kuna elumõtete erinevus ei anna selleks ju mitte mingisugust alust. Aga, mis juhtub põhimõtetega, kui meeste sekka satub tavaline ja lihtne tüdruk?    Nendest ideoloogiatest meeldis mulle kõige rohkem alfabeedi söömine, mille iva on  tegelikult väga lihtne - iga päev sööd erineva tähega algavat sööki ja kui tähed otsa saavad, hakkad loosima juba tähtede kombinatsioone. Näiteks oli Indrek Ojari mängitud tegelasel üks hea p-päev, mis sisaldas siis sööke nagu peekon, pitsa, pirukas, ploom, papaia jne. Ühesõnaga, tegemist on väga toreda etendusega ja väike sõõm huumorit tormisesse õhtusse on küll ainult tervitatav nähtus.